Diari Oficial de la Generalitat Valenciana


Sumari del DOGV 2524, del 07-06-1995 (1995/834987)

ORDRE de 17 de maig de 1995, de la Conselleria de Sanitat i Consum, per la qual crea el comitè assessor per a la utilització de la sang i dels hemoderivats a la Comunitat Valenciana.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/17/(1)/dof/vci/html**

### Dades del document

Número de DOGV
:   2524

Data del DOGV
:   07-06-1995

Secció del DOGV
:   DISPOSICIONS GENERALS

Número del document
:   1995/834987


Data del document
:   17-05-1995

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

ORDRE de 17 de maig de 1995, de la Conselleria de Sanitat i Consum, per la qual crea el comitè assessor per a la utilització de la sang i dels hemoderivats a la Comunitat Valenciana.   
Durant l'última dècada la seguretat de la transfusió de la sang i dels hemoderivats ha estat motiu del màxim interès per part dels organismes institucionals i sanitaris tant nacionals com internacionals.   
En l'àmbit de la Unió Europea, Directiva del Consell de 14 de juny de 1989, les accions han estat centrades en:  
1. Aconseguir l'autosuficiència de sang i d'hemoderivats en cada nació d'aquest àmbit.  
2. Promoure la donació altruista.  
3. Practicar rigorosos controls clínico-analítics en cada donació de plasma o de sang.  
4. Distribuir hemoderivats manufacturats produïts amb tecnologia adequada per a la inactivació o l'eliminació de càrrega viral.  
El Centre de Transfusions de la Comunitat Valenciana, que dóna una resposta terapèutica coincident amb els principis assenyalats anteriorment, ha desplegat un programa de transformació dels excedents plasmàtics en hemoderivats manufacturats que garanteix la salut pública dels nostres ciutadans prevenint la transmissió de patologies d'etiologia viral.  
La possible iatrogènia, la distribució d'hemoderivats no adequats i la necessitat d'ordenar els recursos econòmics posats a disposició de la salut pública per al seu òptim aprofitament obliguen la Conselleria de Sanitat i Consum a encetar una sèrie d'actuacions dirigides a racionalitzar l'ús terapèutic de la sang i dels hemoderivats.  
Aquestes actuacions han posat de manifest la necessitat de comptar amb un comitè assessor que, format per professionals de reconeguda experiència, faça uns estudis i uns informes i assessore la Conselleria de Sanitat i Consum sobre tot el que fa referència a aquesta matèria.  
D'acord amb allò exposat i fent ús de les facultats atribuïdes en l'article 5 b) del decret 37/1994, de 21 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat i Consum, i en l'article 35 e) de la Llei de Govern Valencià fent ús de tot allò,  
ORDENE:  
Article primer  
Crear el Comitè Assessor per a la utilització de la sang i dels hemoderivats, com a òrgan consultiu de la Conselleria de Sanitat i Consum, sobre l'ús correcte d'aquests productes.  
Article segon  
El Comitè Assessor per a la utilització de la sang i dels hemoderivats tindrà els següents membres:  
a) membres naturals:  
- el director general del Servei Valencià de Salut o persona que hi delegue, que actuarà com a president;  
- el director del Centre de Transfusió de la Comunitat Valenciana, que actuarà com a secretari.  
b) membres per designació:  
- dos hematòlegs  
- dos farmacèutics hospitalaris  
- un anestesista reanimador  
- un al·lergòleg  
c) Un representant de l'àrea de Planificació Sanitària.  
d) Un representant de l'àrea de Prestacions i Assistència farmacèutica.  
Article tercer  
Correspondrà el director general del Servei Valencià de Salut la designació dels membres del comitè excepte del membre representant de l'àrea de Planificació Sanitària, el nomenament del qual correspondrà al titular de l'àrea. la designació dels vocals es farà després de la consulta a la Societat espanyola de Transfusió Sanguínia, la Societat Valenciana o Nacional de reanimació, la Societat valenciana o Nacional d'Al·lèrgia, la Societat valenciana de Farmacologia, que presentaran els candidats entre els professionals d'experiència reconeguda. Per a la designació caldrà pertànyer als hospitals gestionats pel Servei Valencià de Salut, i es farà atenent els criteris demogràfics i territorials.   
Article quart  
El president del comitè convocarà i presidirà les reunions, i vetllarà pel desplegament de les funcions encomanades. Els membres del comitè seran nomenats per període de dos anys, i el nomenament podrà ser renovat segons el criteri del director general del Servei Valencià de Salut. Tot allò, segons el que disposa la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article cinquè  
1. Són funcions del comitè relacionats amb la Conselleria de Sanitat i Consum:  
a) Informar i assessorar sobre la correcta distribució de la sang i dels hemoderivats, per la qual cosa disposarà de totes les dades clíniques, analítiques i de diagnosi que calguen. Haurà de quedar salvaguardat el dret a la confidencialitat de tota la informació, d'acord amb el que disposa l'article 10.3 de la Llei General de sanitat.  
b) Elaborar un protocol de recollida de dades de la història clínica, susceptible de ser informatitzat que servirà de base per a qualsevol estudi multicèntric que es puga plantejar.  
c) Avaluar les dades recollides en les històries clíniques, esmentades en l'apartat anterior, per a promoure la seguretat de la sang i dels hemoderivats distribuïts.  
d) Promoure la implantació dels comitès transfunsionals en la nostra xarxa d'hospitals, amb una especial dedicació cap a l'autotransfusió hospitalària, la correcta indicació d'hemoderivats i la recollida de les dades per a l'Estadística Nacional d'Hemoteràpia, del Ministeri de Sanitat i Consum.   
e) Assegurar una coordinació entre el centre de transfusions i els serveis clínics distribuïdors d'hemoderivats en el programa de transformació de plasma.  
f) establir les normes que garanteixen el dret a la intimitat de tots els individus subjectes a estudi.  
g) Actuar com a un òrgan de consulta dels metges que tracten aquests casos, i també de les societats i entitats representatives dels especialistes mèdics.  
h) Comunicar al director general del Servei Valencià de Salut els problemes o les necessitats que al seu parer manquen d'un estudi o d'una actuació per part dels organismes competents de la Conselleria de Sanitat i Consum.  
i) Proposar al director general del Servei Valencià de Salut el nomenament dels assessor per a fer les tasques tècniques específiques, si calen.   
2. El comitè es reunirà amb una periodicitat mínima trimestral.  
Article sisè  
L'actuació dels membres del Comitè Assessor no originarà la creació de llocs de treball, si bé la Conselleria de Sanitat i Consum pagarà, si cal, les indemnitzacions o les depeses que l'existència de l'esmentat Comitè puga ocasionar, d'acord amb el que estableix el decret 200/85, de 23 de desembre, del Consell de la Generalitat Valenciana.  
Article setè  
Es faculta la Direcció General del Servei Valencià de Salut per a adoptar les mesures necessàries per al desplegament i l'execució d'aquesta ordre.  
València, 17 de maig de 1995  
El conseller de Sanitat i Consum,  
JOAQUíN COLOMER SALA


Còpia Permalink ELI